2. számú melléklet

Az **Egészségügyi és Szociális Bizottság**

 - ellátja a képviselő-testület által átruházott hatáskört,

 - véleményezi a feladatkörébe tartozó előterjesztéseket,

 - javaslatot tesz és véleményezi az SZMSZ-t,

 - ellenőrzi - beszámoltatás útján a döntés felelősének előterjesztésében - a képviselő-testület egészségügyi és szociális feladatkörökben hozott döntéseit,

A **Pénzügyi és** **Településfejlesztési Bizottság**

**A településfejlesztéssel kapcsolatban**

- véleményezi a feladatkörébe tartozó előterjesztéseket

- véleményezi a felújításra, fejlesztésre vonatkozó képviselő-testületi előterjesztéseket,

- véleményezi a költségvetés tervezetét,

- javaslatot tesz a Művelődési ház terembérleti díjainak megállapítására,

- javaslatot tesz az önkormányzat által alkalmazott díjak mértékére,

- javaslatot tesz és véleményezi az SZMSZ-t,

- véleményezi az intézmények által készített előterjesztéseket,

- ellenőrzi – beszámoltatás útján a döntés felelősének előterjesztésében - a képviselő-testület kulturális és oktatási feladatkörökben hozott döntéseit,

- véleményezési joggal élhet a Művelődési Ház, a Dunaszekcsői Óvoda szervezeti és működési szabályzatával, éves munkatervével, beszámolójával és házirendjével kapcsolatban,

- javaslatot tesz a kulturális, közművelődési, művészeti pályázatok önkormányzat által való kiírásáról és elbírálásáról,

- javaslatot tesz Dunaszekcsőn megrendezésre kerülő kulturális rendezvényekkel kapcsolatban,

- véleményezi a művészeti alkotás közterületen, valamint önkormányzati tulajdonú, épületen való elhelyezésével, áthelyezésével, lebontásával kapcsolatos képviselő-testületi előterjesztéseket,

- véleményezi a Művelődési Ház, a Dunaszekcsői Óvoda megszüntetésével, átszervezésével, feladatának megváltoztatásával, nevének megállapításával, költségvetésének meghatározásával és módosításával összefüggő képviselő-testületi döntéstervezeteket,

- javaslatot tesz az intézmények fejlesztésére és átalakítására,

- véleményezi a Művelődési Ház, a Dunaszekcsői Óvoda intézmények vezetőinek kinevezésére, megbízására, felmentésére irányuló polgármesteri előterjesztéseket, az intézményvezetők elleni fegyelmi eljárás megindítására irányuló kezdeményezéseket,

- szervezi és előkészíti a kulturális hagyományok és értékek ápolását, a művelődésre, a társas életre szerveződő közösségek tevékenységét, a lakosság életmódja javítását szolgáló kulturális célok megvalósítását,

- figyelemmel kíséri a kulturális, közművelődési és művészeti célkitűzések tervezését és megvalósítását

- javaslatot tesz a különböző pályázatok saját forrásának fedezetére jóváhagyott tartalék keret felhasználására,

- véleményezi az Önkormányzat által kiadandó Dunaszekcsőre vonatkozó kiadványokat, és egyéb Dunaszekcsőről megjelenő propaganda-anyagot és média-anyagot.

- a szakmai ellenőrzés eredményeképpen, ha az intézkedésre nem az önkormányzat jogosult, megfelelő határidő biztosítása mellett felhívja az intézmények vezetőit a szükséges intézkedések megtételére.

- véleményezi a közterületek elnevezésére vonatkozó javaslatokat és módosításokat.

- véleményezi a pályázati lehetőségeket, javaslatot tesz a településfejlesztést érintő pályázatokon való önkormányzati részvételre,

- figyelemmel kíséri és véleményezi a gazdasági programot, a településfejlesztési tervet, az idegenforgalmi koncepciót, a helyi rendezési tervet és a helyi építési szabályzatot,

- véleményezi a településfejlesztéssel, a kommunális feladatokkal, az önkormányzati intézmények karbantartásával és felújításával, valamint a közterületek tisztán tartásával kapcsolatos előterjesztéseket.

A **pénzügyekkel, gazdálkodással kapcsolatban**

- véleményezi a következő évi költségvetési koncepciót (önkormányzati adók, díjak mértékére javaslatot tesz), az éves költségvetési javaslatot és a végrehajtásról szóló éves beszámoló tervezeteit,

- figyelemmel kíséri a költségvetési bevételek alakulását, különös tekintettel a saját bevételekre.

- vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

- javaslatot tesz a belső ellenőri vizsgálatok céljaira,

 - véleményezi az SZMSZ-t illetve annak módosításait,

- időszakonként felülvizsgálja a folyamatos vállalkozási szerződéseket, módosításukra, megszüntetésükre javaslatot tesz a testület felé,

 - áttekinti az önkormányzat vagyonát,

 - javaslatot tesz a vagyonértékesítés szabályozására, a vagyonnal való gazdálkodásra és folyamatosan figyelemmel kíséri a vagyonváltozásokat,

- előkészíti az 500.000 Ft feletti vállalkozási szerződéseket,

 - előkészíti az önkormányzat által felvállalni kívánt, pénzügyi kihatású rendkívüli döntéseket (pl. önerőt igénylő pályázatok),

 - véleményezi a civilszervezetek részére átadott pénzeszközök felhasználásáról szóló beszámolókat,

 - előkészíti az önkormányzat társulásban való részvételét, gazdasági társaság alapítását, a gazdasági társaságban való részesedés megszerzését.

 Az **Ügyrendi Bizottság**

- a képviselő-testületi tagok összeférhetetlenségének megállapítására irányuló kezdeményezést kivizsgálja,

 - a képviselő-testületi tagok, a polgármester, az alpolgármester vagyonnyilatkozatát nyilvántartja és ellenőrzi,

- a képviselő-testületi tagok, a polgármester, az alpolgármester köztartozás mentes adatbázisban történő felvételét ellenőrzi,

- méltatlanság esetén részt vesz a döntéshozatal előkészítésében,

 - javaslatot tesz és véleményezi az SZMSZ-t, illetve annak módosításait,

- véleményezi az önkormányzati szerződéseket, részt vesz azok előkészítésében

A bizottságok feladatkörének módosítását szükség esetén a képviselő-testület bármely tagja írásban indítványozhatja.